«Евроеидгыла мрагыларатә партниорцәа рҟны аизыҟазаашьақәа аҵакы ду рананашьоит. Ҳара абри арегион аҧыжәара аҳҭоит», — иҳәеит адәныҟатәи аусқәеи ашәарҭадара азҵаарақәеи рзы Евроеидгыла Иреиҳаӡоу ахаҭарнак Жозеп Боррель.
«Ҳпартниорцәа Евроеидгыла азааигәахареи алалареи рҭахуп, Евроеидгыла уи иалаҽхәароуп. Евроеидгыла аҩнуҵҟа лассы-лассы ҳалацәажәоит иҟаҳҵаз аус ду — ашәҭыкакаҷреи, ашәарҭадареи, алшарақәеи рзона аҧҵара. Ҳаидгыла иагу рацәоуп, аха, аҳәынҭқаррақәа рацәа уи иалалар рҭахуп, дара рзы уи астратегиатә хықәкуп, ҳара ҳзы уи акомплимент дууп. Сара Қырҭтәылеи, Молдовеи, Украинеи рҟны аимадара арҭбаара сақәшаҳаҭуп», — иҳәеит Боррель.